open-index/open-wikipedia-markdown huggingface dataset:
Kolovo

**Kolovo** () on taajama ja samanniminen kylä Karjalan tasavallassa Puudožin kaupungin alueella Venäjällä. Taajama sijaitsee Vodlajoen rannalla 18 kilometriä Puudožista itään. Asukkaita on 546 henkeä (vuonna 2008).

Kolovon kylä mainitaan ensimmäisen kerran 1500-luvulla. Toisen maailmansodan jälkeen seudulla oli sotavankileiri. 1950-luvulla perustettiin Kolovon metsäteollisuuspiiri, josta nykyinen taajama on saanut alkunsa. Tärkein elinkeino on puunhankinta. Palveluihin kuuluvat koulu, ensiapuasema ja kerhotalo.

## Lähteet
Mr. Tambourine Man (albumi)

**Mr. Tambourine Man** on yhdysvaltalaisen The Byrds -yhtyeen kesäkuussa 1965 julkaistu esikoisalbumi. Tyyliltään se edustaa folk rockia. Albumi nousi Yhdysvaltain Billboard-listalla sijalle 6.

Bob Dylanin kirjoittama nimikappale oli listaykkönen sekä Yhdysvalloissa että Britanniassa. Toinen single, ”All I Really Want to Do” (myös Dylan-cover), ei juurikaan menestynyt Yhdysvalloissa, mutta oli Britanniassa parhaimmillaan sijalla 4.

Vuonna 2003 *[[Rolling Stone]]* -lehti valitsi albumin sijalle 232, kun se valitsi kaikkien aikojen 500 parasta albumia. *Mr. Tambourine Man* valittiin myös vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
**A-puoli**
#
#
#
#
#
#
**B-puoli**
#
#
#
#
#
#

### Vuonna 1996 julkaistun CD-version bonuskappaleet
#
# 
#
#
# 
#

## Kokoonpano
### The Byrds
*Jim McGuinn &ndash; kitara, laulu 
*Gene Clark &ndash; lyömäsoittimet, satunnaisesti kitara, laulu 
*David Crosby &ndash; kitara, laulu 
*Chris Hillman &ndash; bassokitara 
*Michael Clarke &ndash; rummut, lyömäsoittimet

### Vierailijat
*Jerry Cole &ndash; kitara 
*Larry Knechtel &ndash; bassokitara 
*Leon Russell &ndash; sähköpiano 
*Hal Blaine &ndash; rummut, lyömäsoittimet

## Lähteet
André de Montbard

**André de Montbard** (5. marraskuuta n. 1097 – 17. tammikuuta 1156) oli Temppeliherrain ritarikunnan viides suurmestari ja myös ritarikunnan kolmas perustajaritari. Hänen sukunsa oli kotoisin Burgundista, ja de Montbard oli kotoisin Pontarlierista. Hän oli myös Bernhard Clairvauxlaisen eno.

De Montbard liittyi ritarikuntaan varsinaisesti vuonna 1129 ja lähti Palestiinaan, jossa hän nousi nopeasti senesalkin asemaan, suurmestarin oikeaksi kädeksi. Vuonna 1153 käydyn Askalonin taistelun jälkeen hänet valittiin taistelussa kuolleen suurmestari Bernard de Tremelayn seuraajaksi. De Montbard kuoli Jerusalemissa 1156, ja hänen seuraajakseen valittiin Bertrand de Blanchefort.
De Montbardia on myös kutsuttu André de Montiksi tai André Montbardilaiseksi.
Mika Kuisma

**Mika Kuisma** (15. kesäkuuta 1967 Juva – 11. tammikuuta 1995 Ristiina) oli suomalainen suunnistaja. Hän voitti MM-kilpailuissa kahdesti viestipronssia. Maailmancupissa hän sijoittui kokonaiskilpailun kolmanneksi vuonna 1994. Kuisma kuoli auto-onnettomuudessa vuonna 1995.

## Urheilu-ura
Kuisma osallistui kaudella 1990 viiteen maailmancupin osakilpailuun sekä avoimiin Pohjoismaiden mestaruuskilpailuihin ilman suurempaa menestystä.

Kaudeksi 1991 Kuisma vaihtoi Juvan Urheilijoista Angelniemen Ankkuriin, jossa voitti Tiomilan Ånhammarissa. Hän juoksi viestin yhdeksännen osuuden ja tuli vaihtoon kärjessä. Hän voitti avoimen pohjoismaisen maaottelun pikamatkan Joensuussa. Jukolan viestissä Kuisma lähti ankkuriosuudelle minuutin takaa-ajoasemasta, mutta hukkasi saavuttamansa kahden minuutin etumatkan "pummattuaan" toiseksi viimeistä rastia. Mariánské Lázněn MM-kilpailuissa hän voitti viestipronssia. Reijo Mattinen aloitti viestin, Ari Anjala suunnisti toisen osuuden, Kuisma kolmannen osuuden ja Keijo Parkkinen viimeisen osuuden. Henkilökohtaisissa kilpailuissa Kuisma oli lyhyellä matkalla kahdeksas ja normaalimatkalla 17. Syyskuussa Suomen-mestaruuskilpailuissa Kuisma voitti kultaa normaalimatkalla ja viestissä. Hän sijoittui ensimmäiseksi Suomen rankilistalla. Urheilutoimittajain liitto valitsi hänet vuoden parhaaksi suunnistajaksi.

Alkukaudesta 1992 Kuisma kärsi säären rasitusmurtumasta. Avoimissa Pohjoismaiden mestaruuskilpailuissa hän sijoittui viestissä neljänneksi, normaalimatkalla kahdeksanneksi ja pikamatkalla 12:nneksi. Hän voitti pikamatkan Suomen-mestaruuden.

Toukokuussa 1993 Kuisman akillesjänteestä poistettiin kiinnikkeitä. Syyskuussa hän voitti viestin Suomen-mestaruuden. West Pointin MM-kilpailuissa hän uusi edellisten MM-kilpailujen viestipronssinsa. Keijo Parkkinen aloitti viestin, Kuisma suunnisti toisen osuuden, Petri Forsman kolmannen osuuden ja Timo Karppinen viimeisen osuuden. Normaalimatkalla Kuisma oli kymmenes ja lyhyellä matkalla 23. Marraskuussa Kuismalta leikattiin polvi, jonka paraneminen kesti tammikuulle asti.

Huhtikuussa 1994 Kuisma sijoittui toiseksi maailmancupin normaalimatkalla Uudessa-Seelannissa. Toukokuussa hän voitti pitkän matkan Suomen-mestaruuden. Elokuussa Norjan maailmancupin normaalimatkalla hän sijoittui toistamiseen hopealle. Maailmancupin kokonaiskilpailussa hän sijoittui kolmanneksi.

Kuisman vahvuutena oli hänen juoksuvoimansa. Kuismaa valmensi Seppo Väli-Klemelä. Väli-Klemelä luonnehti Kuismaa määrätietoiseksi ja lahjakkaaksi suunnistajaksi.

## Opinnot
Kuisma valmistui vuonna 1990 ympäristö- ja terveysteknikoksi. Hän jatkoi opintojaan ympäristöinsinööriksi ja hänen piti valmistua keväällä 1995.

## Kuolema
Mika Kuisma kuoli auto-onnettomuudessa 11. tammikuuta 1995 Ristiinassa rekan perävaunun suistuttua hänen autonsa päälle. Kuisman esikoisen oli määrä syntyä huhtikuussa. Suomen Suunnistusliitto jakaa vuosittain Mika Kuisman muistopalkinnon.

## Lähteet
* 

### Viitteet
Jim Byrnes

**James ”Jim” Thomas Byrnes** (s. 22. syyskuuta 1948) on yhdysvaltalaissyntyinen kanadalainen bluesmuusikko ja näyttelijä. 

## Elämä ja ura
Byrnes on asunut pysyvästi Vancouverissa, Kanadassa vuodesta 1977 lähtien. 26. helmikuuta 1972 hän joutui auto-onnettomuuteen, jonka takia hänen molemmat jalkansa amputoitiin ja korvattiin proteeseilla.

Saadakseen rahaa perheelleen Byrnes työskenteli muun muassa muusikkona, kalastajana ja paimenena. Hänen ensimmäinen albuminsa *Burning* julkaistiin vuonna 1981 Polydor Recordsin kustantamana. Hän on saanut kanadalaisen Juno-musiikkipalkinnon kahdesti Parhaasta bluesalbumista vuosina 1996 ja 2007 albumeistaan *That River* ja *House of Refuge*.

Byrnes esiintyi vuonna 1980 pienessä laulajan sivuosassa Dennis Hopperin tähdittämässä ja ohjaamassa elokuvassa *[[Out of the Blue]]*. Vuonna 1987 hän alkoi esittää Daniel ”Lifeguard” Burroughsia rikosdraamassa *Wiseguy*, jota hän esitti vuoteen 1990. Byrnes on esittänyt Joe Dawsonia *[[Highlander – kuolematon]]* -elokuvan jatko-osissa *Highlander: Endgame* (2000) ja *Highlander: The Source* (2007) sekä elokuvaan perustuvissa spin-off-sarjoissa *Highlander* (1992–1998) ja *Highlander: The Raven* (1998–1999). Vuonna 1998 hänellä oli myös oma lyhytikäinen televisiosarja *The Jim Byrnes Show*.

Byrnes on tehnyt myös lukuisia äänirooleja animaatiosarjoihin, muun muassa Dr. Light (*Mega Man*, 1994–1995), Inferno (*Beast Wars: Transformers*, 1996–1999), Thrust (*[[Beast Machines]]*, 1999–2000) ja Nick Fury (*[[X-Men: Evolution]]*, 2000–2003).

## Diskografia
**Burning* (1981)
**I Turned My Nights Into Days* (1987)
**That River* (1995)
**Love Is A Gamble* (2001)
**Fresh Horses* (2004)
**House of Refuge* (2006)
**My Walking Stick* (2009)

## Lähteet
Vojvodinan lippu

**Vojvodinan lippu** on Serbian autonomisen maakunnan Vojvodinan tunnus. Se hyväksyttiin 27. helmikuuta 2004.

Lipussa on kolme vaakasuoraa raitaa väreiltään ylhäältä alas punainen-sininen-valkoinen, joista keskimmäinen sininen on muita leveämpi. Värit symboloivat Vojvodinan kuulumista Serbiaan. Lipun keskellä olevat kolme keltaista tähteä symboloivat Voijodinan kolmea maantieteellistä osaa (eli *[[Bačka]]*, *[[Banat]]* ja *[[Srem]]*) ja Vojvodinan halua liittyä Euroopan unioniin.

## Lähteet
Lotila

**Lotila** on Lahden Kerinkallion kaupunginosaan kuuluva osa-alue, joka sijaitsee valtatie 12:n ja nelostien risteyksen länsipuolella. Alue on aikanaan kehittynyt valtion leveäraiteisen Riihimäki–Pietari-radan ja kapearaiteisen Loviisan–Vesijärven rautatien varteen. Rautateiden risteysalueella sijaitseva Lotila tunnetaan teollisuusalueistaan ja musiikkipainotteisesta Lotilan koulusta.

## Historia
Lotilan talo erotettiin vuonna 1856 Lahden kylässä sijainneesta Savolan kantatilasta ja se annettiin 1890-luvulla Hollolan köyhille. Lotilan talossa toimi Hollolan ja Lahden yhteinen vanhainkoti vuodesta 1905 lähtien, kunnes talo siirtyi Lahden kaupungin omistukseen ja siitä tehtiin kansakoulu.

*Lotila*-nimen arvellaan juontuvan lähellä kulkeneesta Lotiseva-joesta ja sitä ympäröivästä suoperäisestä maa-alueesta. Lotilan talon eteläpuolella ovat sijainneet Ylä-, Etu- ja Taka-Lotila.

Riihimäki–Pietari-rata valmistui vuonna 1870. Loviisan–Vesijärven rautatien kapearaiteisen radan valmistuminen 1900-luvun alussa teki Lotilasta ratojen risteyspaikan. Rautatie oheistoimintoineen vaikutti Lotilan muuntumiseen teollisuusalueeksi.

Loviisan–Vesijärven rautatie leveäraiteistettiin vuonna 1960. Lotilan läpi kulkeva kapearaiteinen rataosuus purettiin ja nykyiselle Lahti–Loviisa-radalle rakennettiin valtion leveäraiteiselta Lahti–Kouvola-radalta erkaneva vaihde.

## Lotila nykyään
Nykyisin tässä Lahden rautatieaseman itäpuolella sijaitsevassa kaupunginosassa haarautuvat Lahti–Kouvola-radalta rataosuudet Lahti–Heinola koilliseen ja Lahti–Loviisa etelään. Kaupunginosassa on myös laajahkoja teollisuusalueita.

Alueen nykyisessä tiennimistössä näkyy viittauksia sitä muuttaneeseen rautatie- ja teollisuusympäristöön (Teknikonkatu, Hiojankatu, Vaihdekatu). Alueen läpi kulkee myös Vanhanradankatu, jonka kohdalla Loviisan–Vesijärven rautatien kapearaiteinen rata ennen kulki.

Lotilan nimeä kantava,  vuonna 1955 käyttöön vihitty musiikkipainotteinen Lotilan peruskoulu sijaitsee nykyään Paavolan kaupunginosassa.

## Lähteet
*Paavola  – Lahden kaupunginkirjaston paikannimihakemisto.
*Lotila – Lahden historiaa -verkkosivu.
**Lotilan teollisuusalue laajenee*, Etelä-Suomen sanomat, 21.5.1985, s. 3.
*Lotilan vaivaistalon alkuvaiheet  – Arno Forsius.
### Viitteet
Lapinverkkoperhonen

**Lapinverkkoperhonen** (*Euphydryas iduna*) on täpläperhosten heimoon kuuluva keskikokoinen päiväperhonen.

## Koko ja ulkonäkö

Lapinverkkoperhosen siipien kärkiväli on noin 32–46&nbsp;mm. Naaraat ovat koiraita suurempia. Siipien yläpinnan pääväri on vaaleankeltainen tai valkoinen, jossa kirjaukset ovat oranssinruskeita ja mustia. Siipien yläpinnan keskisarassa on kaksi leveää oranssinruskeata täplää ja ulkoreunassa oranssinruskea reunajuova. Siipien alapinnan kirjaukset ovat samantyyppisiä, mutta niissä on vähemmän mustaa kehnää.

(MHNT) Euphydryas iduna iduna - Abisko Ostras - Suède - female dorsal.jpg|*Euphydryas iduna*  ♀  
(MHNT) Euphydryas iduna iduna - Abisko Ostras - Suède - female ventral.jpg|*Euphydryas iduna*  ♀ △


## Levinneisyys

Lapinverkkoperhonen on subarktinen laji. Sitä esiintyy hajanaisin kannoin Fennoskandian pohjoisosissa ja sen lisäksi Kaukasus-, Altai-, ja Sajan-vuoristoissa. Suomessa sitä esiintyy pohjoisimmassa Lapissa.

## Elinympäristö

Lapinverkkoperhosen elinympäristöä ovat tunturialueen koivuvyöhykkeet, suomaasto koivuvyöhykkeessä tai hieman sen yläpuolella, vuorenrinteet ja jokivarsien pensaikkoisten niittyjen reunat.

## Lentoaika ja elintavat

Lentoaika on kesä–heinäkuussa riippuen säistä. Toukka talvehtii seittisuojuksessa. Perhoset kuoriutuvat kesän saapuessa.

## Ravintokasvi

Lapinverkkoperhosen toukan ravintokasveja ovat tunturitädyke (*Veronica alpina*), varputädyke (*Veronica fruticans*), juolukka (*Vaccinium uliginosum*), mustikka (*Vaccinium myrtillus*), pajut (*Salix*) ja punakko (*Bartsia alpina*).

## Lähteet

*
*
*

## Aiheesta muualla
*Suomen Perhoset: Lapinverkkoperhonen
*Luontotupa.net Perhosopas: Lapinverkkoperhonen (''Euphydryas iduna'') 
*LuontoPortti: Lapinverkkoperhonen (''Euphydryas iduna'')
*UniProt, Taxonomy: Euphydryas iduna
Koneenasentaja

**Koneenasentaja** (engl. Mechanical Fitter, ruot. Maskinmontör) on kone- ja metallialan perustutkinnon tutkintonimike. Tutkinnon suorittaneet hallitsevat perusteet metalliteollisuuden alan yleisosaamisesta kuten koneistuksesta, asennuksesta, hitsauksesta ja levytöistä sekä automaatiotekniikasta. Opinnoissa perehdytään kone- ja metallialan perusteiden lisäksi mm. hydrauliikkaan, pneumatiikkaan, elektroniikkaan ja ohjaustekniikkaan.

Koneenasentajat toimivat monenlaisissa huolto- valmistustehtävissä sekä tuotantolaitosten asennus- ja kunnossapitotehtävissä kone- ja metalliteollisuudessa. Koneenasentajat huoltavat erilaisia mekaanisia ja automaattisia laitteita.

## Katso myös
*automaatioasentaja
*ajoneuvoasentaja
*elektroniikka-asentaja
*kunnossapitoasentaja
*laivasähköasentaja
*lentokoneasentaja
*sähköasentaja

## Lähteet

## Aiheesta muualla
*Kone- ja metallialan perustutkinto (Opintoluotsi)
*Koneenasentajan ammatinkuvaus (Ammattinetti)
Koneistaja

**Koneistaja** on kone- ja metallialan perustutkinnon tutkintonimike. Työnkuvaan kuuluu erilaisten tuotteiden ja työvälineiden valmistus käsikäyttöisillä sekä tietokoneohjatuilla NC-koneilla.

## Katso myös
*Valmistustekniikka

## Lähteet

## Aiheesta muualla

*Kone- ja metallialan perustutkinto Opintoluotsi
*Koneistajan ammatinkuvaus Ammattinetti
Jyväskylän kaupungintalo

**Jyväskylän kaupungintalo**  eli **Kunnallistalo** sijaitsee Vapaudenkadulla Kirkkopuiston laidalla. Uusrenessanssi-tyylinen talo rakennettiin vuosina 1896–1899 ja sen suunnitteli lääninarkkitehti K. V. Reinius. Se oli Jyväskylän ensimmäisiä kivirakennuksia. Rakennuksessa työskentelevät kaupunginhallitus, valtuusto ja kaupunginjohtaja.

## Lähteet

## Aiheesta muualla

*
Levyseppähitsaaja

**Levyseppähitsaaja** on kone- ja metallialan perustutkinnon tutkintonimike. Levyseppähitsaaja tekee tuotannon hitsaus-, levy- ja teräsrakennetöitä. Tutkinnon saaneet ovat voineet halutessaan suuntautua esim. lasertekniikkaan tai hitsausrobottien käyttöön.

## Katso myös
* Valmistustekniikka

## Lähteet

## Aiheesta muualla
*Kone- ja metallialan perustutkinto Opintoluotsi
*Levyseppähitsaajan ammatinkuvaus Ammattinetti
Gable Garenamotse

**Gable Garenamotse** (s. 28. helmikuuta 1977 Gumare) on botswanalainen pituushyppääjä.

Hän osallistui sekä pituushyppyyn että kolmiloikkaan vuoden 1999 maailmanmestaruuskilpailuissa karsiutuen loppukilpailusta. Pekingin Universiadeissa 2001 hän sai pronssia pituushypyssä. Vuoden 2002 kansainyhteisön kisoissa hän sijoittui toiseksi ja Afrikan-mestaruuskilpailuissa kahdeksanneksi.

Hän osallistui vuoden 2003 maailmanmestaruuskilpailuihin sekä vuoden 2004 sisäratojen maailmanmestaruuskilpailuihin ja kesäolympialaisiin, muttei päässyt kertaakaan loppukilpailuun. Vuoden 2006 kansainyhteisön kisoissa hän oli vuoden 2002 tapaan toinen Botswanan ennätyksellä 817 cm, jota hän paransi saman vuoden elokuussa vielä 827 cm:iin Vuoden 2006 Afrikan-mestaruuskilpailuissa hän oli pituushypyssä neljäs.

Hän voitti kultaa Afrikan kisojen pituushypyssä 2007 tuloksella 808, mutta ei päässyt loppukilpailuun saman vuoden maailmanmestaruuskilpailuissa. Hän oli neljäs vuoden 2008 sisäratojen maailmanmestaruuskilpailuissa, seitsemäs Afrikan-mestaruuskilpailuissa.  ja yhdeksäs kesäolympialaisissa.

Hän sijoittui seitsemänneksi vuoden 2009 maailmanmestaruuskilpailuissa tuloksella 806. Seuraavan vuoden sisäratojen MM-kilpailuissa hän karsiutui loppukilpailusta.

## Henkilökohtaiset ennätykset
* pituushyppy: 827 cm (2006, Botswanan ennätys) / 834 cm (2007, myötätuulessa)
* kolmiloikka: 16,66 m (1999, Botswanan ennätys)

## Lähteet
* 

### Viitteet
Kirkkokatu (Joensuu)

**Kirkkokatu** on Joensuun keskustan katu. Sen eteläpäässä päässä on Joensuun luterilainen kirkko ja  pohjoispäässä ortodoksinen Pyhän Nikolaoksen kirkko. Kirkkokatu on noin kilometrin pituinen bulevardi, jota reunustavat  koivurivistöt. Kadun nimi oli vuoteen 1917 Nikolainkatu.

Kadun varrella on itäpuolella (luterilaisen kirkon päästä alkaen):

* asuintalo Kirkkokatu 4 (Viljo Raittila, 1928) 
* ravintola Kielo (taloyhtiö Koivulan kulma, 1956)
* Ortodoksisten Nuorten Liiton päämaja
* entinen kahvila Koivurasti (nykyisin OAJ:n toimitila)
* Sininen virta, taideteos ja kesäravintoloiden alue, (Keskuskuja) 
* Keskuspuisto
* Hotelli Scandic (talo valmistui Postipankille 1981, ennen Scandicia paikalla Hotelli Cumulus 2009-2018 )
* ravintola Sointula, (avattiin 2013)
* kauppakeskus Centrum Plaza
* Joensuun luterilaisen seurakunnan seurakuntakeskus (1905, 1951,1979; vanhan osan purkaminen alkoi 2013 ja uusi valmistui 2014)
* Joensuun ortodoksisen seurakunnan seurakuntatalo (Erkki Helasvuo, 1989)

Kadun varrella on länsipuolella:
* Malmikoti
* ravintola Pinja
* Koivupihan palvelukeskus
* taidekeskus Ahjo
*Taidemuseo
* Maiju Lassilan muistomerkki Kolmijakoinen muusa (Nina Terno, 1973)
*Kauppakulma (mm. Karjalaisen kulttuurin edistämissäätiön toimisto ja entinen Kuosikulma.
*PT-talo eli Pienteollisuustalo (Kaj Michael, 1957); talo purettiin huhtikuussa 2018; tontille on noussut asuin- ja liiketaloja.
*Kirkkokadun Teboil 
Suurin osa kadunvarren taloista on asuinkerrostaloja. Liiketaloja on kadun keskivaiheilla. Omakotitaloja on kaksi.

Poikkikatuja ovat etelästä lueteltuna Papinkatu, Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu.

Ensimmäisen asfalttipäällysteen Kirkkokatu (välillä Koskikatu-Niskakatu) sai vuonna 1960. 

## Puistot
Kadun molemmissa päissä on suuret kirkkopuistot. Keskivaiheilla on pieni Keskuspuisto.

## Liikennevalot
Kirkkokadun ainoat liikennevalot ovat Suvantokadun risteyksessä. Siltakatu, Suvantokatu ja Yläsatamakatu ovat etuajo-oikeutettuja Kirkkokatuun nähden.

## Lähteet
Työvälinevalmistaja

**Työvälinevalmistaja** (engl. tool and die maker) on kone- ja metallialan perustutkinto. Työvälinevalmistajat suunnittelevat sekä rakentavat, tuotantovälineitä, erikoistyökaluja ja koneita, kuten muotteja, leikkaimia ja puristimia. 
Usein valmistettavat tuotantovälineet ovat monimutkaisia **yksittäiskappaleita**. Työvälinevalmistaja käyttää niiden tekemiseen mm. työstökeskuksia, sorveja ja jyrsinkoneita. Tutkinnon suorittaja tietää erilaisten työstömenetelmien vahvuudet, osaa tulkita 
työpiirustusta ja sen avulla luo suunnitelman, jota hyödyntäen valmistaa tuotantovälineen.

Työvälinevalmistajat sijoittuvat työelämässä työvälinealan yrityksiin sekä metalli- ja muoviteollisuuden työkaluosastoille.
Muovi, sähkö-, elektroniikka- ja autoteollisuus sekä terveydenhoitoala ovat suurimpia tuotantovälineiden käyttäjiä.

## Katso myös
*Valmistustekniikka

## Lähteet
Swordfishtrombones

**Swordfishtrombones** on Tom Waitsin vuonna 1983 julkaistu musiikkialbumi. Se oli ensimmäinen Waitsin itse tuottama levy (Kathleen Brennan toimi apulaistuottajana), ja selvä suunnan muutos aiempaan tuotantoon verrattuna. 

Waits äänitti sen alkuaan Asylum Recordsille, joka ei kuitenkaan suostunut julkaisemaan sitä, eikä myöskään uusimaan Waitsin levytyssopimusta. Tom Waits allekirjoitti uuden levytysopimuksen Island Recordsin kanssa, joka myös osti *Swordfishtrombonesin* oikeudet itselleen ja julkaisi levyn. Levyllä oleva *Johnsburg Illinois* -kappale on omistettu Kathleen Brennanille.

## Kappaleet
Kaikki kappaleet Tom Waitsin kirjoittamia.

### A-puoli
#
#
#
#
#
#
#

### B-puoli
#
#
#
#
#
#
#
#

## Lähteet
Siikasaari (Päijänne)

**Siikasaari**  on Päijänteen saari Keski-Suomessa Jyväskylässä ja se sijaitsee Pohjois-Päijänteellä Vuoritsalon itäpuolella.

## Maantietoa
Saari on 1,8 kilometriä pitkä, 700 metriä leveä ja sen pinta-ala on 78,9 hehtaaria . Se sijaitsee Vuoritsalon itäpuolisessa salmessa, jonka keskellä Siikasaari on. Vuoritsalon puolelle jää Ruokosalmi ja itäpuolelle Siikasalmi. Ruokosalmi on mantereen puolella ja se on 130–260 metriä leveä kun Siikasalmi on vastaavasti 100–300 metriä leveä. Siikasaaren pohjoispään niemi Sorrinpää kääntää Siikasalmen suun kohti Kylmälahtea. Saaren pohjoiskärjestä on 300 metriä Haapaniemeen. Siikasaaren ja Haapaniemen välistä kulkee vesiväylä.

Saaren huippu sijaitsee saaren pohjoisosassa noin 135 metriä merenpinnan yläpuolella ja se kohoaa 57 metrin korkeuteen Päijänteen vedenpinnasta, joka on 78,3 metriä mpy. Saaren pinnanmuodot ovat eteläosissa alavat ja pohjoisosassa korkeat. Mäen etelärinteillä on kalliomaastoa.

Saaressa on ollut Siikasaaren maatila, jonka maa-alueesta on lohkottu pieniä tontteja. Niille on rakennettu lähes 20 vapaa-ajan asuntoa. Koska saarelle ei tule tietä, liikkuvat asukkaat veneillä. Saaren ylittää Hämeenlahdelta saarien yli kulkeva korkeajännitelinja, joka haarautuu saarella pohjoiseen ja itään päin kulkeviksi linjoiksi.

## Luontoarvoja
Saarella on kaksi pienialaista luonnonsuojelualuetta sen pohjoisosan länsirinteillä.

## Historiaa
Siikasaaressa on vuonna 1900 rakennettu huvila. Saari kuului ennen kuntainliitosta Jyväskylän maalaiskuntaan.

## Huomautukset

## Lähteet
Brianna Glenn

**Brianna Glenn** (s. 18. huhtikuuta 1980 Santa Ana, Kalifornia) on yhdysvaltalainen pituushyppääjä. Glenn voitti vuonna 2002 maansa mestaruuden pituushypyssä tuloksella 646 cm. Hänen ennätyksensä on 16. kesäkuuta 2011 Chula Vistassa hypätty 687 cm.

Yhdysvaltain mestaruuskisoissa Glenn on vuoden 2002 mestaruutensa lisäksi ollut pituushypyssä hopealla 2009 tuloksella 682 cm (tuulta +3,5 m/s) sekä pronssilla 2001, 2005 ja 2010 ennätyksellään 681 cm. Yleisurheilun maailmancupissa 2002 Madridissa Glenn sijoittui yhdeksänneksi ja  seitsemänneksi. Berliinin MM-kisoissa 2009 hän oli yhdeksäs ja Dohan sisäratojen MM-kisoissa 2010 hän karsiutui. 

Glennin ennätys 100 metrin juoksussa on Indianapolisissa 21. kesäkuuta 2007 juostu 11,10 sekuntia.

## Lähteet

## Aiheesta muualla
* Brianna Glennin viralliset sivut
Valaja

**Valaja** on kone- ja metallialan perustutkinto. Valaja tekee muotin hyödyntäen apunaan valumallia. Valaja sulattaa metallin sekä valmistaa tilatun valukappaleen. Valajat sijoittuvat työelämässä valimoihin tai mallinveistämöihin.

## Katso myös
* Valumallinvalmistaja
* Valaminen

## Lähteet
Hurricane (Bob Dylanin kappale)

**Hurricane** on muusikko Bob Dylanin säveltämä ja sanoittama protestilaulu ja syytös Yhdysvaltojen oikeusjärjestelmää kohtaan. Se on yksi hänen harvoista protestikappaleistaan 1970-luvulla ja myös harvinaisen pitkä (noin 8 minuuttia).

Dylan julkaisi kappaleen vuonna 1975 albumillaan *[[Desire]]*. *Hurricane* on albumin ensimmäinen ja ylivoimaisesti tunnetuin kappale.

Kappaleessa Dylan laulaa nyrkkeilijä Rubin ”Hurricane” Carterin saamasta, rasismiin ja salailuun perustuneesta vankeusrangaistuksesta, joka langetettiin hänelle vuonna 1966.

Laulu kuullaan Rubin Carterista kertovan vuoden 1999 *[[Hurricane (elokuva)|Hurricane]]*-elokuvan soundtrackilla.

## Lähteet
Valumallinvalmistaja

**Valumallinvalmistaja** on kone- ja metallialan perustutkinto. Valumallinvalmistaja luo valumallin nestemäisestä muovista, puusta tai metallista. Valumallin valmistaja käyttää monenlaisia menetelmiä tietokoneohjatuista erityiskoneista käsityöhön. He toimivat työelämässä valimoissa tai mallinveistämöissä.

Suurinta osaa valamalla valmistettuja kappaleita varten tarvitaan valumalli. Mallia hyödynnetään mm. näköismallien (mm. patsaat) ja pienoismallien teossa. Työ ei ole sarjatyötä vaan tehtävänä on yleensä tehdä vain yksi malli.

## Katso myös
* Valaja
* Valaminen

## Lähteet
Pekka Löyttyniemi

**Pekka Johannes Löyttyniemi** (8. elokuuta 1932 Janakkala – 26. maaliskuuta 2026) oli suomalainen poliitikko ja kaupunkineuvos. Hän toimi kokoomuksen kansanedustajana vuosina 1979–1985. Vuonna 1985 Löyttyniemi siirtyi Espoon kaupunginjohtajaksi. Hän toimi tehtävässä vuoteen 1995.

Koulutukseltaan Löyttyniemi oli diplomi-insinööri ja varatuomari. Hän työskenteli Helsingin kaupungin rakennustarkastusviraston rakennusinsinöörinä vuosina 1957–1961, Helsingin Sato Oy:n teknisenä johtajana vuosina 1961–1965, Helsingin kaupungin asuntotuotantotoimiston päällikkönä vuosina 1965–1972 sekä Vuokra-asuntojen tuotanto ja rahoitus Oy:n (VATRO) toimitusjohtajana vuosina 1972–1984. Eduskunnassa Löyttyniemi toimi suuren valiokunnan ja laki- ja talousvaliokunnan jäsenenä, Suomen Pankin varatilintarkastajana sekä vuosina 1983–1984 perustuslakivaliokunnan puheenjohtajana. Presidentin valitsijamiehenä Löyttyniemi oli vuoden 1982 presidentinvaalissa. Hänellä on ollut useita luottamustehtäviä kunnallisella, seurakunnallisella ja yksityisellä sektorilla. 

Löyttyniemi oli naimisissa ja hänellä on kolme lasta. Sotilasarvoltaan hän oli reservin luutnantti. Pekka Löyttyniemi syntyi kauppias Aarne Löyttynimen ja Aino Ester Seppälän perheeseen, hänen veljiään ovat kaupunkineuvos Heikki Löyttyniemi (1928–2014) ja järjestöjohtaja Veikko Löyttyniemi (s. 1938).

## Lähteet
Kunnossapitoasentaja

**Kunnossapitoasentaja** huolehtii järjestelmän toiminnasta ja kunnossapidosta teollisuuden eri osa-alueilla. Osaamiseen voi sisältyä muun muassa vianetsintää, sähköisten komponenttien toiminnan testausta, pneumatiikka ja hydraulilaitteiston huoltoa, akseleiden linjauksia, laakerihuoltoja ja muiden kone-elinten asennuksia sekä korjauksia.

## Lähteet
Wienin poikakuoro

**Wienin poikakuoro** () on itävaltalainen poikakuoro, joka on perustettu vuonna 1498. Se on yksi tunnetuimpia poikakuoroja koko maailmassa. Kuoro on tehnyt vuosisatojen ajan yhteistyötä monien säveltäjien kanssa, joita ovat esimerkiksi Mozart, Caldara, Salieri, Heinrich Isaac, Hofhaimer, Biber, Fux, Gluck ja Bruckner.

Pojat käyttävät esiintyessään kuuluisia matruusin univormujaan.

## Aiheesta muualla
* Wieniläinen poikakuoro
Hienomekaanikko

**Hienomekaanikko** on kone- ja metallialan perustutkinto. Hienomekaanikko tekee mittaus-, sairaala- ja säätöteknisten sekä optisten laitteiden testausta, huoltoa ja asennusta sekä kojevalmistusta. Ammattitaitoinen hienomekaanikko hallitsee CNC-työstökoneiden käytön sekä sähkötekniikan ja elektroniikan perusasiat.

## Katso myös
* Valmistustekniikka

## Lähteet
Asylum Records

**Asylum Records** on yhdysvaltalainen levy-yhtiö, jonka omistaa nykyään Warner Music Group. Sen perustivat David Geffen ja Elliot Roberts vuonna 1971, ja se julkaisi lähinnä folk- ja rockmusiikkia. Warner Communications osti Asylumin vuonna 1972, jolloin se liitettiin Elektra Recordsiin ja uuden yhtiön nimeksi tuli Elektra/Asylum Records. 80-luvun puolivälissä yhtiöstä alettiin käyttää epävirallisesti nimeä Elektra Records ja vuonna 1989 se nimettiin Elektra Entertainmentiksi, Asylumin toimiessa sen alamerkkinä.

Vuonna 1992 Asylumin muutettiin country-yhtiöksi, mutta vuosikymmenen lopussa yhtiö kuitenkin lakkautettiin. Curb Recordsin Mike Curb elvytti Asylumin Nashvillen osaston vuonna 2003, ja siitä tuli Asylum-Curb. Mm. LeAnn Rimes ja Hank Williams, Jr. levyttävät sille.

Vuonna 2004 Asylum herätettiin uudelleen henkin hip-hop-yhtiönä, joka toimii Warner Music Groupin alaisuudessa.

## Asylumille levyttäneitä artisteja ja yhtyeitä
Tähdellä (*) merkityt eivät enää yhtiössä

*9th Wonder (It's A Wonderful World/Asylum Records)
*Alesha Dixon
*Bun B (Rap-A-Lot/Asylum)
*Jackson Browne*
*Lindsey Buckingham*
*Tim Buckley*
*The Byrds*
*Cam'Ron (Diplomat/Asylum)
*Gene Clark*
*Bob Dylan*
*Eagles*
*John Fogerty*
*Nelly Furtado (Geffen/Asylum/Elektra/WSM)
*Geto Boys (Rap-A-Lot/Asylum)
*Steve Goodman*
*Gucci Mane (So Icey/Asylum/Atlantic/Warner Bros.)
*John Hall*
*Jan Hammer*
*Emmylou Harris*
*Joni Mitchell*
*Pimp C* (Rap-A-Lot/Asylum)
*LeAnn Rimes (Asylum-Curb)
*Linda Ronstadt*
*Sevendust
*Teairra Mari
*Tom Waits* 
*Clay Walker (Asylum-Curb)
*Paul Wall (Swishahouse/Asylum)
*Joe Walsh*
*Hank Williams, Jr. (Asylum-Curb)
*Yukmouth*
*Warren Zevon*

## Aiheesta muualla
* Viralliset sivut
Bodil Holmström

**Bodil Holmström** (s. 19. kesäkuuta 1981) on suomalainen suunnistaja. Haldenia edustavaa Holmströmiä valmentaa Janne Salmi.

Ensimmäisissä MM-kilpailuissaan Århusissa 2006 Holmström sijoittui pitkällä matkalla 20:nneksi.  

Ventspilsin EM-kilpailuissa 2008 Holmström sijoittui seitsemänneksi pitkällä matkalla. Opiskelijoiden MM-kilpailuissa 2008 Holmström voitti kultaa keskimatkalta, pitkältä matkalta ja viestistä. Opiskelijoiden liikuntaliitto valitsi Åbo Akademissa opiskelevan Holmströmin vuoden opiskelijaurheilijaksi.

Miskolcin MM-kilpailuissa 2009 Holmström voitti pronssia viestissä Merja Rantasen ja Minna Kaupin kanssa. Keskimatkalla hän sijoittui 14:nneksi.

## Lähteet
Kevin Kolack

**Kevin Kolack** (s. 25. lokakuuta 1969 Austin, Texas) on yhdysvaltalainen ääninäyttelijä, joka tunnetaan ** ja *[[One Piece]]* animesarjojen englanninkielisistä versiosta.

## Ura
Kolack aloitti ääninäyttelemisen vuonna 1998 muutettuaan New Yorkiin. Alun perin hän pyrki näyttelijäksi ja työskenteli teatterin parissa ja välillä myös taksin kuljettajana. Lisäksi Kolack esiintyi stand up koomikkona. Lopulta hän päätyi ääninäyttelijäksi ihmisten pidettyä Kolackin äänestä ja suosittelivat ääninäyttelemistä. Uransa aikana hän on tehnyt enimmäkseen dubattuja äänirooleja animeen ja videopeleihin. Kolack oli muun muassa One Piecessa Mr. 2 Bon Clayn äänenä 4Kidsin dubatussa versiossa. Hän on myös äänittänyt radiomainoksia ja kertoi liittoon kuuluvien mainosten kautta voivan ansaita yhdestä mainoksesta 20 000–100 000 dollaria.

## Lähteet
Daytonin kansainvälinen lentoasema

**James M. Cox Dayton International Airport** on julkinen lentoasema Vandalian lähiössä, joka on 14 kilometriä Daytonista pohjoiseen, ja Ohion kolmanneksi suurin lentokenttä. Lentoonlähtöjä ja -laskuja oli yhteensä 48 624 vuonna 2019. 

## Lentoyhtiöt ja kohteet

## Lähteet

## Aiheesta muualla

*Virallinen kotisivu 
*
Mimosa (satelliitti)

**Mimosa** (Micromeasurements of Satellite Acceleration) on tšekkiläinen mikrosatelliitti, joka laukaistiin avaruuteen 30. kesäkuuta 2003 Rockot-raketilla Plesetskin kosmodromilta. 
 
Sen toteutuksen rahoitti Tšekin tiedeakatemia Astronomisen instituutin toimiessä toteuttajana.  Satelliitti painaa 65 kg. Sen rakensi Prahassa toimiva Space Devices-yritys. 

Satelliitin rata on 300-800 km korkea polaarirata. Satelliitti on pallomainen, sen ulkopinta koostuu 28 tasosta. Se tekee kiihtyvyysmittauksia, joilla mitataan maan lähiavaruuden kaasun tiheyttä avaruusaluksen lentoradan eri korkeuksissa. 
 
## Lähteet
* http://claudelafleur.qc.ca/Spacecrafts-2003.html#Mimosa
Sébastien Bassong

**Sébastien Aymar Bassong Nguena** (s. 9. heinäkuuta 1986 Pariisi) on ranskalaissyntyinen kamerunilainen jalkapalloilija, joka edustaa Englannin valioliigassa pelaavaa Norwich Citya.

Puolustajana pelaava Bassong siirtyi vuonna 2009 kauden päätteeksi Newcastlesta Tottenhamiin 8 miljoonan punnan korvausta vastaan. Newcastle teki siirrolla sievoisen tilin ostettuaan pelaajan kauden alussa 500 000 punnalla Metzistä. 

Newcastlessa Bassong esitti hyvin kypsiä otteita ja hänet valittiinkin seuran vuoden pelaajaksi. Myös Tottenhamissa hän otti nopeasti paikkansa avauksen pelaajana. Peliajan vähennyttyä hän siirtyi kauden 2011-2012 loppupuolen ajaksi lainasopimuksella Wolvesiin.

Elokuussa 2012 hän siirtyi 4 miljoonan punnan siirtosummalla Norwichiin, jossa hän nousi heti avausottelussaan puolustuksen johtavaksi pelaajaksi.

Bassong on pelannut Ranskan alle 21-vuotiaiden jalkapallomaajoukkueessa, mutta hän valitsi edustusjoukkueekseen vanhempiensa syntymämaan Kamerunin.

## Aiheesta muualla
Lehtissaari (Jyväskylä)

**Lehtissaari**  eli myös **Lehtinen**  tai **Iso-Lehtissaari**  on Päijänteen saari Keski-Suomessa Jyväskylässä järven pohjoisosassa.

## Maantietoa
Saari on 1,5 kilometriä pitkä, 690 metriä leveä ja sen pinta-ala on 55,4 hehtaaria. Se sijaitsee Murtoselältä pohjoiseen Vuoritsalon saaren ja Kuokkalan alueen välisessä salmessa. Salmen länsiosassa ovat mantereella Nenäinniemi, Hämeenlahti ja Samulinniemi. Salmen Vuoritsalon puolella on saarien välissä kapea Kalasaari ja sen eteläpuolella sijaitsee pikkukaima Pieni-Lehtinen. Salmen molemmilla puolilla kulkee veneväylät ja salmen ylittää korkeajännitelinja.
	
Saaren huippu sijaitsee noin 97,5 metriä merenpinnan yläpuolella ja se kohoaa 19 metrin korkeuteen Päijänteen vedenpinnasta, joka on 78,3 metriä mpy. Korkein kohta sijaitsee saaren keskellä tai eteläpäässä, missä on yhtä korkeaa. Pohjoispään mäki on näitä kahta muutaman metrin matalampi. Saari on lähes kokonaan luonnontilaisen metsän peitossa . Sen vesikasvillisuus on niukkaa lukuun ottamatta saaren eteläkärjessä kasvavaa laajaa järviruokoaluetta . Saaren asutus muodostuu yli 20 vapaa-ajan asunnosta. Saareen ei johda mantereelta teitä eikä saaressakaan ole tietä.

## Historiaa
Vuodelta 1884 olevassa Pohjois-Päijänteen purjehdusliikenteen vesistökartassa saaren itäpuolella kulki merkitty vesiväylä. Saaren karttanimi on ”Iso Lehtinen”.

Lehtissaari oli Jyväskylän kaupungin suurin saari vuoden 1965 alueliitoksesta vuoden 1993 Jyväskylän kaupungin ja Säynätsalon kunnan liitokseen asti.

## Huomautukset

## Lähteet

## Aiheesta muualla
* Vaajavirran taimen – nykytilanne ja tulevaisuus, 2016
Barangay

**Barangay**, joka tunnetaan myös espanjalaisperäisellä termillä **Barrio**, on pienin hallinnollinen alue Filippiineillä. Se on käytännössä filippiiniläinen termi kylää, aluetta tai kaupunginosaa varten. 

Barangayt jaetaan pienemmiksi alueiksi, joita kutsutaan *Puroksiksi* (suom. vyöhyke). Sitio taas tarkoittaa enklaavia Barangayn sisällä ja niitä on etenkin maaseutualueilla. Filippiineillä niin kunnat kuin kaupungitkin on jaettu barangayhin. Barangay lyhennetään joskus *Brgy.* tai *Bgy.* Filippiineillä oli 31. joulukuuta 2006 41&nbsp;995 barangayta.

## Lähteet

## Aiheesta muualla

*Liga ng mga Barangay  
*Barangay Congress
Viktoria 89 Berlin

**BFC Viktoria 1889 E.V. Berlin** eli **Viktoria 89 Berlin** on jalkapalloseura Tempelhofin kaupunginosasta Berliinistä. Joukkue on voittanut Saksan mestaruuden kahdesti 1908 ja 1911. Nykyään joukkue pelaa Verbandsliga Berlin -sarjassa, joka on Berliinin sisäinen jalkapallosarja ja vastaa kuudetta sarjatasoa. Seuralla on toimintaa myös rugbyssä ja kriketissä.

## Lähteet
Sylwester Bednarek

**Sylwester Bednarek** (s. 28. huhtikuuta 1989) on puolalainen korkeushyppääjä. 

Bednarek on syntynyt Głownon kaupungissa. Hänen uransa suurin saavutus on yleisurheilun maailmanmestaruuskilpailujen pronssimitali vuonna 2009 edelleen voimassa olevalla ulkorataennätyksellään 232, jolla hän paransi neljä senttiä omaa ennätystään. Mitalin hän jakoi saksalaisen Raul Spankin kanssa. Bednarek oli neljäs alle 18-vuotiaiden MM-kisoissa vuonna 2005 Marokon Marrakechissa sekä alle 20-vuotiaiden MM-kisoissa 2006 Kiinan Pekingissä. Kuudes hän oli vuonna 2007 alle 20-vuotiaiden EM-kisoissa ja voitti hopeaa vuonna 2008 alle 20-vuotiaiden MM-kisoista Puolassa. Vuonna 2009 hän voitti alle 23-vuotiaiden Euroopan-mestaruuden. Vuoden 2009 sisäratojen EM-kilpailuissa hän ei päässyt finaaliin. Barcelonan EM-kilpailuissa 2010 hän sijoittui kymmenenneksi.

Bednarek karsiutui loppukilpailusta 2015 Prahan EM-hallikilpailuissa ja Pekingin MM-kilpailuissa sekä 2016 Amsterdamin EM-kilpailuissa ja Rio de Janeiron olympialaisissa. Hän voitti sisäratojen Euroopan-mestaruuden Belgradissa 2017 tuloksella 232. Hän karsiutui loppukilpailusta Lontoon MM-kilpailuissa 2017. Birminghamin MM-hallikilpailuissa 2018 hän oli viides, saman vuoden Berliinin EM-kilpailuissa seitsemäs ja Glasgow'n EM-hallikilpailuissa 2019 kuudes.

Bednarekin halliennätys on 233, jonka hän hyppäsi vuoden 2017 helmikuussa Banská Bystricassa. 

## Lähteet
Kuusankosken VPK

**Kuusankosken VPK** on Kouvolan kaupungissa Voikkaan kaupunginosassa toimiva vapaaehtoinen palokunta. Palokunnalla on palokuntasopimus Kymenlaakson pelastuslaitoksen kanssa.

Kuusankosken VPK on perustettu vuonna 1991 ja se toimi vuoden 2007 heinäkuuhun saakka samoissa tiloissa Kuusankosken palokunnan kanssa.

Kuusankosken VPK:n toimii omalla paloasemallaan Voikkaalla, jonka osoite on Tehtaantie 4.
Paloasema on toiminut aikaisemmin Voikkaan TPK:n asemapaikkana. Paloasema on rakennettu vuonna 1913 ja arkkitehtina on toiminut Valter Thomé. Palokunta osti aseman toukokuussa 2015.

Kalustona palokunnalla on säiliösammutusauto (KY 532), miehistönkuljetusauto (KY 537) ja palovene (KY 538) sekä palokunnan omistama Skoda Octavia, joka on rakennettu hälytysajoneuvoksi. Lisäksi palokunnalla on käytössään maaöljyvahinkoihin tarkoitettu Sami Response -laitteisto.

## Kuusankosken VPK:n lippu
Kuusankosken VPK:n lipun on suunnitellut Kuusankoskelainen taiteilija Reino Seppälä.
Lipun naulaus ja vihkiminen suoritettiin VPK:n vuosijuhlassa 19.4.2008.
Lipun lahjoitti Lähivakuutus Oy.
Lipun naulasivat 19 henkilöä, jotka olivat eri tavoin olleet VPK:n toiminnalle tärkeitä (esim. Pelastusjohtaja Vesa Parkko, VPK:n perustajista palopäällikkö Yrjö Sarkasuo, Keijo Kaartinen, VPK:n hallitus ja päällystö sekä osastojen johtajat, Kuusankosken kaupungin edustaja sekä lipun lahjoittaja Lähivakuutus).
Lipun vihki Rovasti Kari Helen.
Lipussa on alareunassa uhkaa kuvaava liekkimeri, jota taasen torjutaan yläreunassa kuvatulla vedellä. Vedessä on kolme lainetta, jotka kuvaavat Kuusankoskella kolmea suurinta koskea (Voikkaankoski, Kuusankoski ja Keltinkoski).
Keskellä lippua on palokuntaa yleisesti kuvaava Fenix-lintu, joka nousee aina uudelleen mustasta tuhkasta.
Päävärit ovat punainen ja keltainen.

## Aiheesta muualla
* Kuusankosken VPK:n kotisivut
Biperideeni

**Biperideeni** (kauppanimet *Akineton* ja *Ipsatol*) on antikolinerginen lääke, joka salpaa voimakkaasti muskariinireseptoreita ja jonkin verran myös nikotiinireseptoreita.

Biperideeniä käytetään pääasiassa sekä Parkinsonin taudin hoitoon, että psykoosilääkkeiden aiheuttamien parkinsonismioireiden, kuten ekstrapyramidaalioireiden hoitoon. Biperideeniä voidaan määrätä myös kolmoishermosärkyyn tai aivotärähdysoireisiin. Lääke toimii rentouttamalla lihaksia. Se vähentää myös parkinsonin aiheuttamaa hidasliikkeisyyttä, ärtymystä ja masennusta.

Biperideeni patentoitiin Saksassa vuonna 1953. Vielä 1970-luvulla ainoa saatavilla oleva tuote Suomessa oli *Akineton*.

## Sivu- ja yhteisvaikutukset

Lääkettä ei saa käyttää yhdessä alkoholin kanssa, sillä se voimistaa alkoholin vaikutuksia. Antikonvulsiivisten- eli kouristuslääkkeiden kanssa käytettynä biperideeni voi pahentaa epilepsiaa. Samanaikainen käyttö psykoosilääkkeiden kanssa voi pahentaa tardiivin dyskinesian oireita.

Pakkausselosteen mukaan yleisiä (yhdellä 10−100 käyttäjästä ilmeneviä) haittavaikutuksia ovat muistin heikkeneminen, aistiharhat, ärtyneisyys, levottomuus, ahdistus, sekavuus, kaukonäköisyys, silmänpaineen nousu, suun kuivuminen ja vähentynyt hikoilu. Lääkealan turvallisuuskeskus Fimean tietojen mukaan samat haittavaikutukset ovat harvinaisia (yhdellä 1&nbsp;000−10&nbsp;000 käyttäjästä ilmeneviä) tai hyvin harvinaisia (harvemmalla kuin yhdellä 10&nbsp;000 käyttäjästä).

Etenkin alkuvaiheen sivuvaikutuksia ovat näön heikkeneminen, väsymys, huimaus ja syljen vähenemisestä johtuva suun kuivuminen, mikä altistaa hampaiden reikiintymiselle. Reikiintymistä voi ehkäistä suun kostuttamisella ja ksylitolipastillien tai -purkan käytöllä. Lääke voi aiheuttaa virtsaamisvaikeuksia etenkin niillä, joilla eturauhanen on suurentunut.

## Yliannostusoireet
Liian suurella annoksella parkinson-oireet voivat pahentua. Yliannostus ilmenee laajoina, hitaasti reagoivina silmäterinä, kuivina limakalvoina, kasvojen punoituksena, sykkeen kiihtymisenä, rakon ja suoliston toiminnan heikkoutena, lämmönnousuna ja keskushermostoperäisinä oireina eli levottomuutena, sekavuutena, tajunnan hämärtymisenä ja aistiharhoina. Voimakas yliannostus voi aiheuttaa verenkierron ja hengityksen pettämisen.

## Lähteet
* Tuomi, Olli & Alfering: *Lääkkeet ja niiden käyttö*, SHKS, 1977

### Viitteet

## Aiheesta muualla
*PubChem: Biperiden 
*DrugBank: Biperiden 
*KEGG: Biperiden 
*ChemBlink: Biperiden
Coco Chanel & Igor Stravinsky

**Coco Chanel & Igor Stravinsky** on ranskalainen Jan Kounenin ohjaama elokuva, joka kertoo muotisuunnittelija Coco Chanelin ja säveltäjä Igor Stravinskyn suhteesta. Se oli vuonna 2009 Cannesin filmifestivaalin päätöselokuva.

## Tuotanto
*Kevätuhri*-jakson musiikin esitti Berliinin filharmonikot Simon Rattlen johdolla. Vatslav Nižinskin baletin rekonstruoi koreografi Dominique Brun.

Chanelin muotitalo auttoi elokuvantekijöitä antamalla arkistonsa käyttöön ja lainaamalla Chanelin mallina Ranskassa toimineelle näyttelijä Anna Mouglalisille useita alkuperäisiä asuja. Kounen sai vapaasti kuvata Coco Chanelin Rue Gamboninin asunnossa. Karl Lagerfeld suunnitteli Mouglalisille Chanel-henkisen uuden asun *Kevätuhrin* ensi-iltakohtausta varten.

## Juoni
Nuoren venäläisen säveltäjän Igor Stravinskyn uutuusbaletin *[[Kevätuhri]]* ensi-ilta Pariisin Théâtre des Champs-Élysées'ssä vuonna 1913 päättyy skandaalinkäryisesti buuauksiin ja ulosmarsseihin. Muotisuunnittelija Coco Chanel istuu yleisön joukossa ja panee merkille Stravinskyn avantgardistisen sävelkielen. Stravinskyn urakehitys pysähtyy ja lokakuun vallankumous tekee venäläisestä maattoman.

Muutamia vuosia myöhemmin muodinluojan ja musiikintekijän tiet kohtaavat. Uransa huipulle kohonnut Chanel kutsuu säveltäjän perheineen Pariisin ulkopuolella Garchesissa sijaitsevaan suureen kartanoonsa. Chanel tarjoaa säveltäjälle taloaan työskentelykäyttöön. Ennen pitkää muusikon ja mesenaatin välille syttyy rakkaus, joka muuttuu kolmiodraamaksi, kun Stravinskyn vaimo saa tietää asiasta.

## Rooleissa

## Vastaanotto
*[[Helsingin Sanomat|Nyt]]*-liitteessä kolme kriitikkoa antoi elokuvalle tähtiä keskiarvolla 2,0.

*Nyt*-liitteen kriitikot valitsivat elokuvan vuoden 2009 kymmenen parhaan filmin joukkoon.

## Katso myös
* Coco avant Chanel

## Lähteet

## Aiheesta muualla

* ''Coco Chanel & Igor Stravinsky'' page at the official 2009 Cannes Film Festival website
* ''Coco Chanel & Igor Stravinsky'' in 3 words
Valkoinen talo (Moskova)

**Valkoinen talo** () on Moskovassa sijaitseva Venäjän hallituksen rakennus. Vuoteen 1993 saakka siinä toimi Venäjän korkein neuvosto, jolloin talon virallinen nimi oli Neuvostojen talo (Дом Сове́тов, *Dom Sovetov*). Valkoinen talo oli yksi niin elokuun 1991 vallankaappausyrityksen kuin syksyn 1993 kriisinkin tärkeimmistä tapahtumapaikoista.

Talon rakentaminen aloitettiin vuonna 1965 ja se valmistui vuonna 1981; ulkoasu on paljolti samanlainen kuin Tsetšulinin vuonna 1934 piirtämässä Aeroflotin talossa. Valkoisesta marmorista tehdyn rakennuksen korkeus on ilman lipputankoa 102 metriä ja lipputangon kanssa 119 metriä.

Valkoinen talo vaurioitui pahoin Venäjän vuoden 1993 kriisin aikaan. Korjaustöiden yhteydessä julkisivuun tehtiin muutoksia ja kello ja neuvostosymbolit poistettiin. Kellon tilalle laitettiin Venäjän valtiota symboloiva kaksipäinen kotka. Korjaus valmistui vuonna 1994. 

## Lähteet

## Aiheesta muualla
District 9

**District 9**, lyhyemmin **D-9**, on vuonna 2009 ilmestynyt tieteiselokuva, jonka on ohjannut Neill Blomkamp ja tuottanut Peter Jackson. Se perustuu Blomkampin aiempaan *[[Alive in Joburg]]* -lyhytelokuvaan (2005), jonka hän toteutti Sharlto Copleyn, Simon Hansenin ja Shanon Worleyn kanssa.

Elokuva sijoittuu Johannesburgiin, Etelä-Afrikkaan. Sen nimi viittaa Kapkaupungin District Sixin kaupunginosaan: vuonna 1966 apartheidhallinto julisti sen valkoisille varatuksi alueeksi, minkä seurauksena 60&nbsp;000 asukasta pakotettiin muuttamaan pois kaupunginosasta.

Tieteiselokuva saavutti kaupallisen menestyksen ja se luetaan yleensä parhaimpien afrikkalaisten tieteiselokuvien joukkoon. Esimerkiksi vuonna 2012 julkaistussa listauksessaan brittiläislehden The Guardianin arvostelija sisällytti elokuvan kautta aikojen kymmenen parhaan afrikkalaisen elokuvan listalleen. Elokuvaa on kuitenkin arvosteltu voimakkaastikin esimerkiksi suhtautumisestaan elokuvan fiktiivisiin, nigerialaiseksi kutsuttuihin henkilöihin, jotka esitetään nigerialaisen ministerin mukaan "ihmissyöjinä, rikollisina ja prostitutioituina". Elokuvassa nigerialaisiksi kutsutun jengin johtajan lempinimi viittasi läheisesti Nigerian aiemman presidentin Olusegun Obasanjon nimeen. Elokuva kiellettiin Nigeriassa.
  
## Juoni

Elokuva sijoittuu vaihtoehtotodellisuuden Johannesburgiin vuonna 2010. 1980-luvun alussa maahan saapuneet avaruusolennot on suljettu District 9:n alueelle ja heitä haukutaan yleisesti ravuiksi ulkomuotonsa takia. Alueesta vastaava yritys MNU (*Multi-National United*) päättää ratkaista muukalaisongelman siirtämällä avaruusolennot kauas Johannesburgista.
MNU valitsi siirtotehtävän vastuu henkilöksi Wikus van de Merwen, hän altistuu aineelle, jonka seurauksena hänelle alkaa kehittyä ”rapujen” piirteitä. Hetkessä hänestä tulee maailman arvoikkain kauppatuote.
MNU sekä District 9:n sisällä oleva nigerialaisyhteisö aikovat saada ven de Merwen kiinni keinolla millä hyvänsä.

## Näyttelijöitä

## Lähteet

## Aiheesta muualla
### Arvostelut
* 
* Philip French (6.9.2009) District 9  (theguardian.com)
Bronson

**Bronson** on tanskalaisen Nicolas Winding Refnin ohjaama tosipohjainen rikoselokuva vuodelta 2008. Se kertoo postin ryöstöstä vuonna 1974 vankilakierteensä aloittaneen julkisuudenkipeän Michael ”Mickey” Petersonin tarinan.

Filmissä ”Charles Bronsoniksi” nyrkkeilypromoottorinsa kehotuksesta nimensä muuttanut eristyssellin vakioasukki muistelee elämäänsä ja rikollista uraansa.

Elokuvaa on luonnehdittu ”2000-luvun *[[Kellopeliappelsiini (elokuva)|Kellopeliappelsiiniksi]]*”, ja Hufvudstadsbladetin kriitikon Krister Uggeldahlin mukaan vertaus saa tukea Nicolas Winding Refnin näkemyksen nihlistisyydestä ja klassisen musiikin (Verdi ja Wagner) käytöstä. 1800-luvun musiikin lisäksi elokuvan ääniraidalla kuullaan Pet Shop Boysia.

Bronson-filmin ensi-iltajuhliin Lontoossa maaliskuussa 2009 saatiin äänitallenne Wakefieldin vankilasta Charles Bronsonilta itseltään. Puheessaan tämä pahoitteli, ettei päässyt tilaisuuteen. Hän kertoi olevansa elokuvasta ylpeä ja vahvisti olleensa juuri niin kauhea ja väkivaltainen kuin teos antaa ymmärtää. Lopuksi vanki sanoi: ”Nähdään Oscar-gaalassa”. Ilman lupaa äänitetty puheenvuoro tuomittiin niin vankilavirkailijoiden järjestössä kuin maan oikeusministeriössäkin, mutta Bronsonin johdanto ehdittiin sisällyttää elokuvan DVD:lle, joka julkaistiin Britanniassa heinäkuussa 2009.

## Rooleissa

## Lähteet
Venäjän federaation perustuslaki

**Venäjän federaation perustuslaki** () on Venäjän federaation perustuslaki. Presidentti Boris Jeltsinin esitys uudeksi perustuslaiksi hyväksyttiin kansanäänestyksellä 12. joulukuuta 1993 vuoden 1993 perustuslaillisen kriisin jälkeen. Se korvasi voimassa olleen Venäjän sosialistisen federatiivisen neuvostotasavallan perustuslain vuodelta 1978.

## Perustuslain rakenne

***Julistus käyttöönotosta**
Alkuperäinen venäjänkielinen teksti

"*Мы, многонациональный народ Российской Федерации, соединённые общей судьбой на своей земле, утверждая права и свободы человека, гражданский мир и согласие, соединяя исторически сложившееся государственное единство, исходя из общепризнанных принципов равноправия и самоопределения народов, чтя память предков, передавших нам любовь и уважение к Отечеству, веру в добро и справедливость, возрождая суверенную государственность России и утверждая незыблемость её демократической основы, стремясь обеспечить благополучие и процветание России, исходя из ответственности за свою Родину перед нынешним и будущими поколениями, сознавая себя частью мирового сообщества, принимаем КОНСТИТУЦИЮ РОССИЙСКОЙ ФЕДЕРАЦИИ.*"

Suomennos

"*Me, Venäjän federaation monikansallinen kansa, jota yhdistää maamme yhteinen kohtalo, vahvistamme ihmisoikeudet ja vapaudet, kansalaisrauhan ja sovun. Säilytämme historiallisesti perustetun valtion eheyden, joka juontuu yleisesti tunnustetusta kansojen ja tasa-arvosta ja itsemääräämisestä. Säilytämme esi-isien muiston, josta juontuu meidän rakkautemme ja kunnioituksemme isänmaata kohtaan.  Uskomme hyvään ja oikeudenmukaisuuteen, Venäjän suvereenisen valtiollisuuden elpymiseen ja sen demokraattisen perustan kiinteyden vahvistamiseen. Turvaamme isänmaamme hyvinvoinnin ja kukoistuksen, joka juontuu vastuullisuudesta koko isänmaatamme sekä menneitä ja tulevia sukupolvia kohtaan. Tunnustamme itsemme osaksi maailman yhteisöä ja hyväksymme Venäjän federaation perustuslain.*"

***Ensimmäinen osa:** Yleiset säännökset
**1. Osasto Perustuslaillisen järjestyksen perusteet (Art. 1–16) 
**2. Osasto Kansalais- ja ihmisoikeudet ja vapaudet (Art. 17–64) 
**3. Osasto Venäjän federaatio (Art. 65–79) 
**4. Osasto Venäjän federaation presidentti (Art. 80–93) 
**5. Osasto Venäjän liittokokous (Art. 94–109) 
**6. Osasto Venäjän federaation hallitus (Art. 110–117) 
**7. Osasto Oikeusjärjestys (Art. 118–129) 
**8. Osasto Paikallinen itsehallinto (Art. 130–133) 
**9. Osasto Perustuslain muutokset ja perustuslain tarkistaminen (Art. 134–137)

***Toinen osa:** Loppu- ja siirtymävaiheen säännökset

## Lähteet

## Aiheesta muualla
*Venäjän perustuslaki, alkuperäinen venäjänkielinen teksti ja englannin-, ranskan- ja saksankieliset käännökset
* 
* OpenLaws - kansainvälinen foorumi, jossa keskustellaan Venäjän lainsäädäntökysymyksistä